Mera naam Oliver Queen hai.
Paanch saal aik jahannum jaisay jaziray par guzarnay ke baad
main aik hi maqsad liye waapis aaya hun. Apnay sheher ko bachanay ke liye.
Ab main dou tarfa jung lar raha hun.
Din mein main Star City ka Naazim hun,
lekin raat hotay hi, main kuch aur hojata hun.
Main unkay liye koyi aur hun.
Main Green Arrow hun.
Ab tak Arrow mein...
Jo nayi police captain hai, usko paise main deta hun
woh aur kuch shehar kay ehalkaar hain, unhein main rishwat pohancha deta hun.
Tum jese log ye kabhi samajh hi nahi paayengay.
Jab aik shehar ko qaabu kiya jaa sakta hai tou usay tabah karnay ki kya zarurat hai?
Mr Ramirez kay phepron aur seenay ke beech jagah mein khoon jam gaya hai.
Chott kay baayes unka phaipra phir se phat gaya hai.
-Oliver Queen, tumhein giraftar karna hai. -Kis jurm keliye?
Qatal, humla karna, chori karna, aghwa karna...
Jo kuch tum nay Green Arrow ban kar kiya hai, un sab keliye.
Mujhe maalumat mili hai. Record maujood hai ke kaisay
Watson ko pata laga ke tum Wild Dog ho. Aik awaaz ki recording hai.
FBI nay waazeh saboot faraham kiye hain ke Oliver Queen hi Green Arrow hai.
Main mushtaba shakhs ko zamaanat par riha karta hun.
Tumhara naam kya hai?
Laurel Lance.
-Ollie. -Haan.
Jean kay paas tumharay liye kuch achi khabar hai.
Mujhe tou aadat hogai hai achi khabar kay sath buri khabar sun'nay ki.
Ye khabar ghair mabham hai, Oliver.
Main tumharay khilaaf muqadmay ko barkhaast karwa sakti hun.
Yahan tashreef rakho. Aur batao.
District attorney kay dariyaaft karda dastaaweez par main nay ghor o fikar ki.
Bazahir, FBI nay apni quwat kay zariye Rene Ramirez ko tumharay khilaaf
gawaahi denay ko kaha tha jo aik nigraani par mubni thi
jisay manzar-e-aam par aik mujrim laya tha jis se hum waaqif hain.
-Cayden James. -"Ulta chor kotwaal ko daantay."
Is kahawat ko isliye kaha hai kyunke agar saboot ka zaraaye khud jhoota ho
tou saboot khud jhoota hoga.
Mr James ki harkatein na sirf ghair qaanooni thi
lekin uski maut kay baayes Mr Ramirez kay khilaaf saboot ikatha karna naamumkin hai.
Agar Rene kay khilaaf koyi muqadma nahi hota tou meray khilaaf bhi nahi hosakta.
Hum aaj dopahar mein Judge McGarvey kay saamnay
ye baat pesh karengay takeh woh muqadma barkhaast kar dein.
Jean, kya tumhein paka yaqeen hai?
Kya is muqadmay ko khatam karwa dogi?
Ollie, usko yaqeen hai.
Tumhein khush khabriyon ki aadat nahi hai lekin usnay jo kaha hai woh kar dikhayegi.
Mr Mayor, SCPD mein hungami soorat-e-haal hai.
Kaha tha main nay, zarur koyi buri khabar bhi saath mein aati hai.
Jean, ye zabardast baat hai. Tum se aaj dopahar adalat mein mulaqat hogi.
Theek hai.
Kya khabar hai?
Laurel police kay markazi daftar mein aai hai.
-Khud ko hawaalay karnay? -Aisa nahi hai.
Us nay apna naam Laurel Lance bataaya hai.
Humaari Laurel Lance.
Acha, woh Laurel Lance ban'nay ka daawa kyun kar rahi hai?
Dinah badla lena chaahti hai, aur Laurel Lance jo awaami shakhsiyat hai
usay pakarna Black Siren ko pakarnay se bhi ziada mushkil hai.
Siwaye, ke ye aik jhoot hai.
Ye bohat bara jhoot hai.
Is se pehlay ke woh sahafiyon se milay, humein us tak pohanchna hoga.
Meri aankh aik band kamray mein khuli...
aur main kisi tarah wahan ka darwaza tornay mein kaamiyab huwi
aur main bas wahan se bhaag nikli.
-Unho nay aap ko dou saal tak qaid kiya? -Mujhe nahi yaad.
Unho nay mujhe nashay ki haalat mein rakha tha.
Black Canary jail mein fasaad honay kay baayes murda qaraar paai gai thi.
Damien Darhk nay mujhe khanjar ghompa tha.
Aur phir jab meri aankh khuli tou main nay...
khud ko us band kamray mein paaya tha.
Mujhe nahi pata kaisay, lekin ye bohat buri khabar hai.
Aisa tou hona hi tha.
Humein andaaza kar lena chaahiye tha ke woh kuch aisa karegi.
-Damien Darhk aisa kyun karega? -Woh tumhari maut ka dhong kyun rachayega?
Mujhe nahi maalum woh meri maut ka dhong kyun rachaana chaahta tha.
Shayad... Shayad is wajah se takeh woh Green Arrow ko aziyat pohancha sakay?
Tou kya aap jaanti hain ke Green Arrow kaun hai?
Ollie! Ollie!
Mujhe laga tha ke ab kabhi tum se mil nahi sakungi.
Abbu.
Abbu. Abbu.
-Kya aap humein aur maalumaat faraham... -Inkay janaazay par aap nay khaas tor se
Miss Lance ki bator Black Canary shanaakht ki thi.
Aur ab ye mazeed mashkook lagta hai
ke haal mein honay waalay ilzamat ki mad-e-nazar aap hi Green Arrow hain.
Aisa nahi lagta aur aisa hai bhi nahi.
Main nay is baat ko raaz nahi rakha tha ke jab bhi zarurat pari hai
tou main Green Arrow aur uski team kay sath raabtay mein raha hun.
Us nay mujhe Laurel Lance ka bataaya tha.
-Main apnay aap nahi keh raha tha. -Kya ye sach hai, Miss Lance?
Miss Lance, kya Oliver Queen hi Green Arrow hai?
Mujhe lagta hai ke is waqt Miss Lance ko...
apnay ghar waalon kay sath kuch waqt guzaarnay ki zarurat hai.
Aao chalein.
Miss Lance!
Miss Lance, kya Oliver Queen hi Green Arrow hai?
-Tum ye kya kar rahi ho? -Kya huwa?
Tum chaahtay thay ke main thora bohat Laurel ki tarah banu,
tou main nay socha koshish kar kay dekhti hun.
Aray, kaash main is baat par yaqeen kar paata.
Shehar se churaaya gaya paisa kahan hai?
Haan... Us baat se aik hichki aagai.
Main gai thi us jagah jahan main nay raqam chhupaai thi, lekin woh wahan nahi thi.
Woh ghayab thi.
Tou raqam na honay kay baayes tum nay Laurel Lance ban'nay la faisla kiya
kyunke woh awaami shakhsiyat hai aur usay maarna ziada mushkil hai?
Tum Dinah Drake se itna darrti ho, hai na?
Sirf Dinah se nahi darrti hai.
Us se bhi darrti hai jis nay Cayden James ko ye sochnay par majboor kiya
ke uskay betay ka qatal main nay kiya hai.
Kyunke shayad us hi nay James ka bhi qatal kiya ho.
Aisa kis nay kiya? Anatoly?
Ya phir Diaz nay?
Ya phir tum nay?
Mera matlab hai ke ye tou un dounon ko ba-aasaani maar sakti thi.
Meray paas Cayden se mutaaliq koyi khaas shawaahid maujood nahi hain.
Mujhe yaqeen hai ke jab main
ARGUS mein qaid thi, us doraan uskay betay ka qatal kiya gaya tha.
Aisa kis nay kiya tha?
Anatoly nay ya phir Diaz nay?
Kuch raaz bataanay se main mushkil mein aasakti hun.
Dekho, jis nay bhi James ko maara hai, uska agla shikaar ab tum ho.
Kyun naa tum humaray sath taawun karo?
Paisay dhoondnay mein humari madad karo aur hum tumhein tahafuz dengay.
Aik chhotti baat bataati chalun.
Main jis duniya se aai hun wahan bhi Thea Queen maujood hai.
Bas farq ye hai ke woh tumhari tarah itni bewaquf aur maasum larki nahi hai.
Dekho.
Iska aik bohat aasaan hal hai.
Tumhein mujhe tahafuz pohanchana hai aur meri hifazat ki madad karni hai
is kahaani kay sath ke main asal Laurel Lance hun.
Acha?
Hum aisa kyun karengay?
Mujhe nahi pata.
Shayad barabar walay kamray mein maujood sahaafiyon ki wajah se.
Tum tou jaantay ho ke kuch waqt mein hi woh mujhse phir se puchengay
ke Green Arrow kaun hai?
Tum kya chaahtay ho ke main unko kya bolun?
Bas, ab mujhe mazeed koyi baat nahi karni hai.
Mr Mayor, kya aik minute keliye aap se baat kar sakti hun?
Haan.
-Ye hungama kis baat ka hai? -Laurel Lance zinda lott aayi hai.
-Yaqeen karo ya nahi, woh dar asal... -Mujhe pata hai ke woh kaun hai.
Is tarah bulaanay keliye maaf karna lekin Jummay kay roz tankhwaah milni hai.
Aur meray officers ko unkay paisay nahi mil paayengay.
Captain Hill, main chhinay huwe paison ko haasil karnay keliye kuch soch raha hun.
Main aik tarkeeb bataana chaahti thi jis is se humein waqt miljayega.
Haan, batao.
Humaray mehakmay mein saalon puraanay zabt asaasay hain.
Sports cars, haveliyaan aur yahan tak roowein se bhara aik bhaaloo.
Kam az kam dou-tihaai gharon par se muqadmaat bhi hatt chukay hain.
Usko nilaami par laga kar hum teen crore ki raqam jama karsaktay hain.
Teen crore dollar?
Is baat ko adalat mein pesh karo.
Shukriya.
-Hello. -Mujhse baat mat karo.
Captain Hill, kya aik minute keliye baat kar sakti hun?
-Laurel Lance ki baat karni hai. -Aik hairat angez baat hai na?
Usnay kaha ke unhon nay uski maut ka dhong rachaya aur usay dou saal qaid kiya.
Haan, aisi hi baat hai.
-Kisi nay is par muqadma banaaya? -Kya tumhein chaahiye? Tumhara huwa.
Lekin woh abhi GSW kay silsilay mein hospital ja rahi hai.
Main sabar kar sakti hun.
-C-Dog. -Hello, Zoe.
Sun kar acha laga ke ye naam pukaara jaa raha hai. Zabardast.
Aai ko dou ghantay pehlay ghar jaana par gaya tha.
-Meray abbu kahan hain? -Yahan tashreef rakho.
Aik masla pesha aagaya hai.
Unhein kuch nahi hoga, lekin mujhe ye baat tumhein bataani hai.
Ye bilkul naamunaasib baat hai.
Meri baat ko khuli adaalat mein sun'na chaahiye.
Chamber mein sun'nay ki darkhwaast meri thi.
Kis wajah se? Takeh tum apnay muqadmay ko barkhaast honay ki beizzati bacha sako?
Darasal hum Mr Ramirez ko gawahon ki fehrist se hatta rahay hain.
Is baat kay mad-e-nazar ke woh Mr Queen kay khilaaf waahid gawah tha,
-main aik nayi baat karungi ke... -Woh humara waahid gawaah nahi hai.
Kya? Nahi, nahi, nahi. Is muqadmay mein ab koyi nayi dariyaaft manzoor nahi hogi.
Ye bilkul nayi dariyaaft shuda maalumat hai, Your Honor.
Hum gawaah kay tamaam bayaanaat ko pesh karengay,
Brady aur Marilyn kay muqadmay se mawaaqfat rakhtay huwe.
Ye gawah kaun hai?
Woh shakhs jo adal kay dounon pehlu ka dushman hai.
Is hi wajah se ye muqadma chamber mein hai aur main nay
District Attorney ki darkhwaast baraaye band kamray ki manzoor ki thi.
Main samajh sakti hun ke paicheeda maamla hai.
Gawaah ka naam kya hai?
Roy Harper.
Unko bhala Roy mila kaisay?
Humein uski khabar nahi thi. Naa pata tha ke woh kis naam se kaam kar raha hai.
Mujhe nahi lagta ke kisi ko bhi maalum hoga.
-Kya tumhein pata tha? -Nahi, nahi.
Main tou usay tum dounon ki shaadi ki daawat keliye bhi nahi dhoond pai thi.
Koyi farq nahi parta ke unhein woh kaisay mila.
Ab ye sochna hai ke hum kya karengay?
Woh zarur apni marzi se tou taawun nahi kar raha hoga.
Kher, dou saal guzar chukay hain.
Shayad uski kamzoriyan hongi jiska humein nahi pata,
kuch log hongay jinki woh parwa karta hai.
-Kaafi waqt guzar chuka hai. -Bahar haal...
humein pata lagana hai ke Roy adalat mein kya kahega,
jis keliye humein jaan'na parega ke woh is waqt kahan par hai.
Oliver, woh hukamat ka gawaah hai.
Humara kaam qaanoon se baalatar hai
lekin shayad tumhein apnay waqeel ko is maamlay se nimatnay dena chaahiye.
DA kay daftar mein Roy ka pata lagaanay ki salaahiyat nahi hai.
Jiska matlab yaa tou ye Diaz tha ya phir Anatoly hosakta hai.
Kya koyi abhi bhi is soorat-e-haal ko apnay qaabu mein karna chaahta hai?
Kher, agar tum gawaahi mein mudakhlat karna chaahtay ho
tou shayad mujhe maalum hai ke DA nay Roy ko kahan chhupa rakha hai.
DA nay androni shehar mein hotel ki balaai manzil par kamray kiraaye par liye hain.
Hotel, aasaani se tahafuz farahama karnay ki jagah jahan kaafi shehri hongay.
Agar hum ghustay hain aur pakray jaatay hain, Oliver,
-tou ye muqadma woh jeet jaayengay. -Dekho agar Ollie ki baat theek hai,
aur agar Diaz ya Anatoly ki wajah se Roy khatray mein hai
tou humein usko bachaana hoga.
Hum jagah ka jaiza karnay keliye andhera honay ka intezar kartay hain.
Aur phir andar daakhil honay kay har mumkina raastay ko dhoondtay hain.
Naa hi koyi dabaao dena aur foran mat hilna.
Main nahi chaahti ke tumhara zakham phir se khul jaaye.
Aray, kya tum hum dounon ko aik minute ka waqt de saktay ho?
Kya ammi mujhse milnay aarahi hain?
Pehli baat tou ye hai ke woh tumhari maa nahi hain.
Aur dousri baat ye, ke nahi.
Jaisay hi tum camera kay saamnay se dhong racha kar hatti thi,
main nay usay bataaya tha ke tum par nazar rakhni hai, tou thora sabar karay.
Woh bechaari in baaton se bohat aajiz aachuki hai.
Laurel ka aur bhi samaan.
Mujhe ab ja kar pichhlay kapron ki aadat huwi thi.
Kher, woh kapray Forensics kay paas hain.
Baharhaal agar tum nay khud ko asli Laurel kehalwaana hai
tou behtar hoga uska andaaz apnaao.
Kya tum isay "andaaz" kehtay ho?
Kya tum yahan meri beema policy ka jaiza karnay aaye ho
ya us se mehfuz rakhnay keliye aaye ho?
Bas kapray pehan lo.
Hello.
Laurel Lance ki maut is hi hospital mein huwi thi na.
Usko main nay murda qaraar kiya tha. Autopsy bhi huwi thi.
Zaahir hai main nay bhi khud aisay waaqiyaat dekhay hain
jinhein main maujiza samajhti thi.
Aisi duniya mein jahan aadmi ki raftaar roshni ki raftaar se taiz ho,
meray khayaal se kuch bhi mumkin ho sakta hai.
Is hi wajah se mujhe ye shaq bhagana hai ke ye aurat behrupiya hosakti hai.
Humein DNA test se sab pata chal jayega.
Ab ijaazat dijiye.
-Hello. -Hello.
Main jaanta hun ke tum yahan kya kar rahi ho.
Tum Laurel kay peechay is liye pari ho takeh tum apnay dost ka badla le sako na?
Main bhi aisa hi karta agar mera koyi chaahnay wala aisay maara jaata.
Tumhara matlab, wohi salook jo tum aik mujrim kay sath kartay, Quentin,
jo ke woh hai.
Haan, lekin hum dounon is baat se waaqif hain
magar awaam kay saamnay us nay khud ko azeem shakhsiyat banaa diya hai.
Us nay ye bhi kaha hai
ke usay Oliver ki shanaakht karnay mein koyi masla nahi hai.
Mujhe nahi lagta woh waheen rukegi.
-Tou tum ye meri khaatir kar rahay ho? -Main hum sab ki khaatir kar raha hun.
Main thora kaamiyaab raha hun, Dinah.
Theek hai? Meri baat khatam nahi huwi hai.
Lekin agar woh meri Laurel ki tarah...
Woh tumhari Laurel jesi nahi hai.
Tumhari Laurel nay Vince ya kisi aur ka qatal nahi kiya hota.
Usnay aisa kiya hai.
Aur tumh wehmi ho agar tumhein lagta hai ke tum usay badal saktay ho.
Nahi. Main tumhein bata tou raha hun ke main us mein badlao laa raha hun.
Main sirf keh raha hun ke usay aik moqa do. Meharbaani kar kay?
Usko itni dair kyun lag rahi hai?
-Woh kahan gai hai? -Police officer usay le gaye hain.
Kisi mehfuz muqaam ka keh raha tha.
Nahi, nahi. Is muqadmay ki jaasoosi main kar rahi hun.
-Ye tum nay karwaaya hai. -Tum kya keh rahi ho?
Main khud jaan'na chaahta hun ke woh kahan hai.
Kya sath mein meray abbu nahi aarahay hain?
-Tum mujhe kahan le jaa rahay ho? -Mr Diaz se milwaanay keliye.
Shayad Roy us kamray mein hai jis kay bahar police pehra de rahi hai.
Haan. Uski pittai horahi hai.
Ye khatarnaak ilaaqa hai.
Tum nay abhi bataaya ke woh pitt raha hai.
Phir bhi tum ye karnay se dagmaga rahay ho?
Chhajay par dou logon par mubni team hai.
Agar hum unko paar kar jaayein tou humein behtareen mauqa milega.
John, woh meri wajah se phansa huwa hai. Woh teen saalon se bhaaga huwa tha.
Oliver, woh uska faisla tha.
Mujhe pata hai lekin kya main nay us se kuch seekha?
Roy nay woh naqaab pehana.
Us nay meri khaatir khud ko qurbaan kiya.
Aur main nay tumhein wohi karnay ko kaha
apnay ghar waalon aur apni hifazat ko khatray mein daal kar.
Farq itna tha ke main naqaab pehan'na chaahta tha.
Oliver, suno, pichhlay dou maheenon se main bilkul sehatiyaab raha hun.
Par mujhe naqaab lottanay kay bajaye tum nay Cisco se ye libaas banwa liya.
Aray, dekho. Humein 15 second ka waqt milega jis mein karwaai karni paregi.
Hum yahan se sambhaal lengay.
Is se pehle ke koyi tumhein dhoonday, SCPD waapis chalay jao.
Laurel.
Kya tum Laurel ho ya in dinoun "Laurel" kehlaai jaati ho?
Ye hum shakal logon se main pareshan hota hun.
Lekin shayad tum achay se samajh paai ho.
Diaz nay Cayden ka qatal kar diya.
Us nay mujhe bataaya tha.
Dakaiton mein izzat hoti hi nahi hai.
Ya phir ghundon kay sardaar keh lo.
Kher...
Diaz nay hum dounon ko dhoka diya, hum dounon se jhoot bola.
Is pooray waqt, uska apna maqsad tha. Tumhein is baat se ghussa nahi aata?
Main bohat jazbaati insaan nahi hun.
Main aik Russian hun.
Main is shehar mein dou maqsad ki wajah se aaya hun.
Aik wajah tou Oliver Queen se badla lenay ki hai,
aur dousri wajah dolat hai.
In mein se kuch bhi paanay keliye main kisi kay bhi sath kaam karlunga.
Tum is shehar mein isliye ho kyunke Bratva nay tumhein nikaal diya hai.
Kher, ye wajah bhi hai.
Humein 15 second ka waqt milega jis doraan koyi bhi muhaafiz hawa-daan par nahi hota.
-Hum uskay zariye andar jaa saktay hain. -Kya woh dikha tumhein? Kya woh theek hai?
-Hum usay aazaad karwa saktay hain. -Mujhe pata hai aur main sath chalungi.
Mujhe laga tum nay ye kaam chhor diya tha.
Ollie, ye Roy ki baat hai.
Haan, lekin Thea, tumhein nahi karna chaahiye hai.
Mujhe pata hai ke ye munfiqana baat hai agar main waazeh karun
ke is mein tumhari zaati shamuliyat hai.
Is baat se main ghalat saabit nahi hota.
Aur jab se tum coma se nikli ho, tum nay maidaan mein jaanay ki taiyaari nahi ki.
Mujhe kuch nahi hoga. Theek hai?
Aur kya tum logon nay hawa-daan ko naapa tha?
Kyunke tumhein abhi puchna chaahiye tha ke kya main us mein guzar sakungi.
Mujhe nahi lagta ke tum mein se koyi guzar sakega.
Tum nay mera libaas kahan rakha hai?
-Kya tum theek ho? -Ye tou bike par sawaari karnay jesa hai.
Nahi, aisa bhi nahi hai.
Main tumhein kuch aur waqt dilwa sakta hun.
-Main taiyaar hun. -Theek hai.
Ye kis silsilay mein hai?
Aaj humari team ka muqaabla tou nahi hai na?
Kya tumhein maar khaatay rehna hai ya phir tum bayaan do gay?
Main koyi waqeel nahi jo ye keh raha hun
lekin ye zarur pata hai ke apnay gawah ko aziyat denay se muqadma behtar nahi hota.
Kya tum sochtay ho ke humein nahi maalum ke tumhein kis tarah maarna hai
baghair koyi nishaan chhoray?
Nahi karo.
Kya tumhein dikh raha hai?
Main unkay badge kay hindsoun ko mazeed waazeh karti hun.
Humein laga tha ke Oliver nay pichlay saal bay-imaan police waalon ko pakarwaaya tha.
Main andar jaa rahi hun.
Main hoti tou nahi jaati. Baraamday mein chhay aur aadmi hain.
Sabar karo. Mushkil kaam hai, lekin sabar karna parega.
Main khud ki bhook barha raha hun.
Suno.
Hum Big Belly Burger lenay jaa rahay hain.
Agar tum achay se pesh aye tou shayad tumhein fries khaanay dun.
Kya woh mera naqaab hai?
Tum par acha lag raha hai.
Mujhe maaf karna agar tum kisi aur larki kay sath ho.
Main nahi hun. Main nay tumhara mashwara nahi maana.
Na bachay hain, na biwi hai aur mujhe minivan se tou nafrat hai.
Unhein tumhara kaisay pata laga?
Main St Roch mein tha,
aur Star City ki police nay mujhe taser laga kar van mein phaink diya tha.
Unhein sab maalum tha, woh Oliver ko jaantay thay,
unhein meri maut rachaanay ka dhong pata tha, unhein sab pata tha.
SCPD aur SWAT aarahi hai.
-Speedy, wahan se ab nikalna hoga. -Speedy, niklo wahan se.
-Theek hai, hum nikal rahay hain. -Nahi, sirf tum akeli jao gi.
Meri abhi aisi haalat nahi ke chhathon se chalaangein lagaun.
Main tumharay baghair nahi jaungi.
-Woh taizi se aarahay hain. -Wahan se foran niklo.
Had hai, Speedy, wahan se niklo!
Main tumhein sath le kar chalungi.
-Aisa mumkin nahi hai, tum akeli jao. -Nahi.
Main tumhein chhor kar nahi jaungi.
Speedy, woh bilkul darwaazay kay bahar hain!
Main tumhein phir se khona nahi chaahti.
-Bas ja kar betho. -Thea.
Tum nay kya karnay ka soch rakha tha?
Mujhe taazi hawa chaahiye thi.
Tumhein hawa ki zarurat paregi.
-Ye tum nay kya harkat ki hai? -Main nay tumhari jaan bachaai hai.
Woh log bohat saaray thay. Woh tum dounon ko maar daaltay.
Suno.
Hum Roy ko aazaad karwaayein gay.
Main tum se waada karta hun ke hum usay waapis le aayengay.
Woh gasht lagaye jaa rahay hain aur unho nay hifazati iqdaam barha diye hain.
Usko androoni chottein lagi hain
tou agar hum us tak jaldi nahi pohanchay tou woh usay maar dengay.
Woh aisa nahi karengay. Unko usay zinda rakhna hai takeh meray khilaaf bayaan day.
-Unko nahi, balkeh Diaz ko. -Main nay un dou police officer ki
zariye aamdani nikaali jo Roy par ziaadti kar rahay thay.
Un dounon ko bhaari miqdaar mein munafah bakhsh raqam milti hai
jo ke Corto Maltese par mubni shell corporation se aati hai.
Woh us company ki muaashi imdaad kartay thay
jo woh dawai banati thi jis se main apni chhot ka ilaaj karta tha.
Ricardo Diaz ki company.
Dounon officer kaam par thay jab Cayden James ko maara gaya tha
aur wahan jitnay bhi officers maujood thay,
hum keh saktay hain ke woh bhi Diaz keliye kaam kar rahay hain.
Tou Diaz shuruwaat se hi humaray sath khel racha raha hai.
Ya shayad bas tumharay sath racha raha hai.
Woh dukhi hai. Usko Roy ki fikar horahi hai.
Haan, fikarmand tou main bhi hun.
-Mujhe tumhein nikaalna para tha. -Nahi, tum khud wahan aasaktay thay.
Agar main wahan aata tou hum dounon ko SWAT se aik band jagah mein larna parta
aur wahan se koyi nahi nikal paata.
Khaas tor par Roy nahi nikal paata.
Kabhi kabaar aisa lagta hai
ke jaisay meri zindagi toot si gai ho jab Roy chhor kar gaya tha.
Meri khoon ki pyaas se le kar, Malcolm aur phir coma tak...
Ye jaan kar ke woh ab alag hai, kheriyat se hai...
Is se mujhe kuch itmenaan hota tha.
Ammi kay mar jaanay kay baad se mujhe kisi aur baat ki parwa nahi huwi hai
jitni ye fikar rahi hai ke uski jaan ko koyi khatra na pohanchay.
Aur chaahay kuch bhi hojaye, main is baat ko yaqeeni banaungi.
Hum sab aisa kar dikhayengay, Speedy.
Felicity ko kaam ki baat pata lagi hai.
SCPD nay qaidiyon ki gaari talab ki hai.
Woh Roy ko kaheen aur le ja rahay hain lekin ye nahi pata ke kab le jayengay.
Yehi mauqa hai.
Hum us doraan hi usko aazaad karayengay.
Aik baat aur bhi hai.
Nahi, nahi. Acha.
Mujhe batao kaun bata sakta hai ke Laurel Lance kahan hai?
Kya tum mujhe bata saktay ho?
Aur woh kab maujood hoga?
Nahi, nahi. Nahi, shukriya. Main baad mein phone karungi.
Kasam se ye mera kaam nahi hai, samjhi?
Mujhe tum se baat karni hai.
Tum se bhi.
Cameras ko band kar do.
Cayden James ka qatal yaheen huwa tha.
Usay Ricardo Diaz nay maara tha.
-Uff, meray Khudaaya. -Aur ye baat SCPD nay chhupaai thi.
Mujhe laga Cayden James ko kisi aur qaidi nay maara tha
jis doran usay Iron Heights le jaaya jaa raha tha.
Felicity ko pata chal gaya ke kya huwa tha.
Woh kabhi Iron Heights pohanch hi nahi saka tha.
Jo police waalay kaam kar rahay hain, unhein Diaz se rishwat milti hai.
Unho nay jhoota tabaadla zaahir kiya tha.
Aisa karnay se tou...
Police mehakmay kay nizaam ki khilaaf warzi.
Ye pichhlay saal ki be-imaani se badtar hai.
-Mujhe nahi pata tha ke ye bhi mumkin tha. -Naa hi main nay aisa socha tha.
Dinah, mujhe pata hai ke tum mujh par is waqt itna yaqeen nahi karti,
aur mujhe ye bhi pata hai ke tum dounon aik dousray par bharosa nahi kartay,
jo ke saaf pata chalta hai,
lekin tum dounon ko police badge par tou yaqeen hai na.
Main chaahta hun ke tum dounon sath kaam kar kay batao iski jarray kahan tak hain.
Mujhe jaan'na hai ke hum kis police waalay par bharosa kar saktay hain.
Aur is kaam keliye tum dounon ko apna aapsi masla rokna hoga.
Theek hai.
Meray ghar chal kar baat kar letay hain.
Yahan ki deewaron kay bhi kaan hain.
Aur is hi wajah se main Laurel ko nahi dhoond paai thi.
Kyunke un be-imaan police waalon nay usay bhaga diya tha.
Ya phir kisi badtar jagah le gaye hongay.
Diaz kay ehsaasaat ko thais pohanchi thi jab tum nay bhaagnay ki koshish ki thi.
Aisa lagta hai ke jaisay tumhein us par bharosa nahi hai.
Main samajhna chaah rahi hun ke tum kyun kartay ho.
Meray liye tou bharosay se ziada paisa ehmiyat rakhta hai.
Jo bhi baat ho, Diaz behtar kehta hai.
Aik shehar ko tabah kyun kiya jaaye jab us par qaabu paaya ja sakta hai, hai na?
Tum utnay achay hi ho jaisi unho nay tumhari taareef ki thi.
Kya tumhein pata hai ke tamghon keliye larna
aur apni zindagi keliye larna mukhtalif hai?
Apni buri aadatein khatam karo.
Humari team mein khush aamdeed.
Aik kamzor pair waalay shakhs keliye tou ye bohat bari raqam hai.
Main nay woh nahi torna tha balkeh usay torna tha.
Aik kunba taiyaar kar rahay ho, Anatoly.
Kunba.
"Bratva" ka bhi yehi matlab hai na?
-"Bhai-chaara"? -Haan.
Dekho, jo kunba hota hai,
woh aik dousray par aitemaad karta hai.
Kunba aik dousray par bharosa karta hai.
Jab aik kunba acha kaam karta hai tou har rukun ki taraqi hoti hai.
Lekin agar sirf aik shakhs...
apnay kunbay ko dhoka deta hai...
Ye kamra khaali karo! Jao!
Jo paisa tum nay Cayden se churaaya...
us mein mera paisa bhi tha.
Main nay waisay hi kamaaya tha jaisay tum nay kamaaya.
Farq bas ye ke main nay apnay hissay se barh kar nahi liya.
Tumhein ab saara paisa waapis mil gaya hai tou phir mujhe yahan kyun le aaye?
Woh isliye kyunke humaara maamla abhi khatam nahi huwa hai.
Tum nay Anatoly ko mana liya hoga ke tum hum-bistari kay laaiq ho,
lekin meray peechay aik nafsiyaati vigilante peechay pari hai.
Dinah Drake.
Mujhe sab kuch dikhta hai.
Main sab jaanta hun. Mera sab par qaabu hai.
Main kaafi maheenon se is par kaam kar raha hun.
Dekho, Cayden sirf aik bari paheli ka bohat chhotta hissa hai.
Aur aisa tum bhi ho.
Main bas is shehar se bahar nikalna chaahti hun.
Tum kahan jaana chaahti ho?
-Kya karna chaahti ho? -Zindagi ko jeena chaahti hun.
Aisi zindagi ke mujhe apnay maazi ko naa dekhtay rehna paray.
Main nahi chaahta ke tum Dinah Drake ki fikar karo.
Main nay chaahta ke tum Oliver Queen se darro...
ya un mein se kisi bhi ehmaqon se
jo ke apnay elawah kisi aur baaray mein soch nahi saktay hain.
Anatoly nay kaha tha ke tumhara is shehar par qaabu paanay ka iraada hai.
Kya ye koyi wajah nahi banti...
jiskay liye bistar mein raha jaaye?
Mujhe nahi pata, Felicity.
Shayad itna jaldi Oliver ko Green Arrow naa ban'nay keliye nahi keh saktay,
-lekin ab dou maheenay ho chukay hain. -Ye dou maheenay bohat lambay thay.
Aur Oliver peechay hattnay keliye raazi nahi hai
khaas tor par itna sab kuch honay ki wajah se.
Taaujub ki baat hai ke...
Woh 10 minute mein Roy ko le jaayengay.
Hilna mat.
Roy, darwazay se peechay hatt jao.
Ye aik farebi chaal thi.
Unho nay Cayden James kay tabaadlay ka dhong rachaaya tha, aur ab iska bhi.
Tou phir Roy hai kahan?
Mr Harper. Tum se mil kar khushi huwi hai.
Tum nay kaha tha ke woh usay le jaa rahay hain.
Haan, unho nay surung mein Roy ki gaari badal di hogi
jis waqt mein unhein dekh nahi sakti thi.
Phir tou usay kal raat kisi bhi jagah se utha liya hoga.
Us waqt kay doraan, hotel se kitni gaariyan nikli thi?
Taqreeban 300 gaariyan.
Main unkay license-plate number ka pata kar rahi hun lekin kuch waqt lagega.
Agar aik ghantay se ziada laga tou main ungliyaan torna shuru kar dungi.
Ye Queen ka khaandani mizaaj hai.
Main Lyla se raabta kar kay maalum karta hun ke kya ARGUS Roy ko dhoond paayega.
Tumhari tabiyat kesi hai?
-Main behtar hun. -Haan, mujhe pata hai.
Roy ki soorat-e-haal keliye tum khud ko qusurwaar samajh rahay ho
bajaye Ricardo Diaz ko qusurwaar thehraanay kay.
Kher, Roy is soorat-e-haal mein nahi hota
agar woh teen saal pehlay meri khaatir khud ki zimedari nahi chhorta.
Woh uska faisla tha, Oliver.
Aur us waqt bhi aur ab bhi mujhe woh sahi faisla lagta hai.
Mujhe fikar hai ke main usay hotel kay kamray se nikalwa nahi paaya
kyunke agar kuch bura ho jaata tou main uski zimedari nahi jhail paata.
Tum us hotel kay kamray mein is wajah se nahi gaye
kyunke tumhari chhatti hins keh rahi thi ke kuch bura hojayega.
Aur is chhatti hins nay hi tumhein 11 saal zinda rakha aur kal raat Roy ko bhi.
Mumkin hai. Lekin main kaisay jaanu?
Main Cisco se kahungi aik mumasil jaahan ka para lagaye
jis mein tumhein maalum ho.
Lekin us doraan, meharbaani kar kay khud ko
qusoorwaar mat samjho tou bohat achi baat hogi.
-Kya main aisa kar raha hun? -Tum humesha aisa kartay ho.
Shayad tumhari baat mein dum hai.
Guzishta raat, John nay mujhse pucha tha ke main usay naqaab kyun nahi lotta raha.
Haan, jaanti hun, us nay bataaya tha.
Aur main nay jawab diya ke shayad tum abhi munaasib waqt nahi samajhtay.
Kya main nay sahi kaha tha?
Mujhe nahi pata.
Tum mein woh taaqat hai jo har koyi nahi pehchaanta hai.
Kya tum meri team ka hissa ban'na chaaho gay?
Haan, zarur.
Kya tum tibbi aur daanton ka ilaaj faraham kartay ho?
Meray police saathiyon nay bataaya ke tum taawun nahi kar rahay ho.
Tum humari himaayat nahi kar rahay ho.
Kya tum Queen kay khilaaf bayaan nahi do gay?
Agar tumhein lagta hai ke main aisa karunga
tou tum bewaquf ho.
Hum mein se koyi aik tou hai.
Dekho, main is kisam ka shakhs nahi hun jisay lagta hai ke sirf maar kuttai se...
kisi ko takleef pohanchaai ja sakti hai.
Speedy kesi hai?
Woh waapis kaam par lag gai hai.
Woh aisa kyun karegi?
Queen bhala apni chhotti, nanhi si behan ko
Will Scarlet jesa libaas kyun pehan'nay dega?
Theek hai, main puch lunga.
Is sawaal par tou behas ki jaa sakti hai.
Ab dekho, asal sawaal tou ye hai...
ke main kisko takleef pohanchaunga?
Kya woh takleef tumhein dunga?
Ya phir usko?
Us auqat kaar ka sergeant mila huwa hai. Ye dekho.
Diaz ki pohanch kaafi andar tak hai.
Suno.
Ye sab karnay keliye shukriya, samajh aai?
-Laurel ka peecha chhornay keliye. -Ye aarzi tor par hai.
Us waqt tak jab tak humara mehakma durust nahi hojata hai.
Hello, abbu.
-Hello. -Shaitaan ka naam liya hi tha.
-Kya aap se baat kar sakti hun? -Haan.
Meray paas baat karnay ko bohat kuch hai.
Kya hum cheekh-o-pukaar ko nazar andaaz kar saktay hain kyunke uska nateeja
sirf yehi hoga ke meray abbu ko apna apartment nayya karwana parega.
Aur main Ricardo Diaz ki baat karnay aai hun.
Main tumhari kheriyat zarur puchhta lekin...
Felicity aur ARGUS sath mil kar Roy ka pata lagaanay ki koshish mein hain.
Kaafi arsa hogaya hai jab se main nay tumhein
baray bhaaiyon waala mashwara nahi diya.
Agar tumhein aiteraaz nahi tou bolun?
Kuch acha hona chaahiye hai.
Jab hum Roy ko dhundengay... Agar nahi, lekin jab...
hum Roy ko dhundengay...
tou shayad tumhein uskay sath jaana chaahiye.
-Kahan? -Woh jahaan bhi ja raha ho.
Mera matlab hai, Thea, main tumhein paagalon ki tarah yaad karunga
par tum nay kaha tha ke tum uskay baghair jesi thi, wesi nahi ho paai ho.
Tou shayad tumhein uskay baghair nahi rehna chaahiye hai.
Kya tumhein lagta hai mujhe jaana chaahiye?
Zaahir hai, main nahi chaahta ke tum jao.
Lekin tum nay ghor kiya hoga...
meri zindagi mein Felicity nay jo kamaal dikhaaya hai.
Tum bhi is tarah ki khushi ki haqdaar ho, Speedy.
Woh jahan kaheen bhi milay.
Aik khabar mili hai.
-Roy ka pata laga? -Laurel.
Woh Lance kay apartment aai hai Ricardo Diaz par khufiya maalumat le kar.
Woh shehar ko apnay qaabu mein karnay ka mansooba bana raha hai.
Iska jo bhi matlab hai, meray paas tafseelaat nahi hain.
Nahi, us nay bas tumhein jaanay diya jabke tum nay itni bari raqam churaai thi.
Aur phir yahan aakar tumhein ye sab bataanay diya.
Haan, tou main dilkush o haseen hun. Tumhein aisa nahi lagta?
Tou phir Roy kahan hai?
Woh usay aik sunsaan casino le kar gaye thay.
Main nay kuch aadmiyon ko baat kartay suna tha jab wahan se nikal rahi thi.
-Main tumhein wahan le jaa sakti hun. -Takeh Diaz in sab ko pakar le?
Kya ye bhi mansoobay ka hissa hai?
Humaray paas aur koyi chaara nahi hai. Humein ye khatra uthaana hi parega.
Acha, tou tum ye sab kyun kar rahi ho? Diaz kay khilaaf jaa rahi ho?
Kyunke mujhe ye khayaal aaya tha ke agar main khudko Laurel kehalwaana chaahti hun,
tou shayad uski tarah kay kaam karna shuru kar denay chaahiye.
Hello, John. Humein Roy ka pata laga hai. Chalnay keliye taiyaar hojao.
Acha, theek hai.
-Bas ye aik baar sath dungi. -Nahi.
Naa tum mujh par bharosa karti ho aur naa mujhe tum par bharosa hai.
Main larnay keliye kam log le jaana behtar samjhunga.
Sirf dou muhaafiz hain.
Diaz ko humaray aanay ki umeed nahi thi.
Black Siren nay usay khabardar nahi kiya.
-Aao chalein. -Thehro.
Agar hum awaleen maqsad banaye baghair andar gaye tou koyi bahar nahi aa sakega.
Humara awal maqsad Roy ko baaziyaab karaana hai.
Aur Diaz ka kya? Woh bhi wahan hai.
Aur humein pata laga hai ke guzishta chhay maheenon mein
jo kuch bhi bura hota aaya hai, uskay peechay uska hi haath hai.
Tou phir dounon ko le aatay hain.
-Overwatch, jaaiza karna shuru kiya? -Raabta jor rahi hun.
Tamaam hifazati iqdaam hack karnay ki koshish kar rahi hun.
Lekin mera kaam pura honay se pehlay, agar woh hoshiyaar hai, jo ke woh hai,
tou hack karnay se usko andaaza hojayega ke tum log yahan aagaye ho.
-Humein Roy ka pata laga kar batao. -Theek hai.
Main nay us casino ka naqsha nikaala hai. Main tumhein raasta bataati rahungi.
Us escalator se upar jao.
Tumhari laal girlfriend sameyt teen vigilantes aaye hain.
Manzar-e-aam mein badlao laanay ka waqt aagaya hai.
Tumhein maalum hai kya karna hai.
Chaar gunday bandookh taanay tumharay saamnay se aarahay hain.
-Kis taraf jaana hai? -Haraarat kay muttabiq
Roy ko Diaz uthaaye shumaali deewaar ki janib darwaazay se le jaa raha hai.
Unit 545 par backup bhejiye. Yahan goliyan chali hain.
Teer.
Darasal teer chalay hain.
Us se duur raho!
Zameen par jhuk jao. Foran!
Mujhe acha lagta hai jab tum mujhse mulaqat karnay aatay ho, Mr Mayor.
Aur us se ziada acha lagta hai jab tum chalay jaatay ho.
Usko maarnay keliye goliyaan mat chalaana. Mujhe woh zinda chaahiye hai.
Speedy! Nahi!
Aik masla khara hogaya hai.
Diaz kay kisi police waalay nay sipaahiyon ko chokan'na kar diya hai.
SCPD baray pemaanay par tumhari taraf gaamzan hai.
Tou kya tum bas kiraaye par liye gunday ho?
Main aik Pakhan huwa karta tha.
Tumhari wajah se main nay woh muqaam gawaa diya.
Main isko sambhaal lunga. Jaa kar Speedy ki madad karo.
Kya tum theek ho?
Hilna mat.
Main un saaray police waalon ko paisay nahi deta.
Filhaal.
Lekin jinko main rishwat nahi bhi deta,
woh sab vigilante kay khilaaf qaraardaar ki hosla afzai kartay hain.
Speedy.
Van mein jaa kar betho
aur Roy ko sawaar kar kay le jao.
-Aur phir Diaz ka kya hoga? -Diaz meray qaabu mein hai.
Nahi, aisa tou nahi hai.
Tum is baat se waaqif ho na?
Agar tum yahan thehartay ho tou tum qaid kar diye jao gay.
Aur aisa bhi nahi hai ke tum mujhe baa-aasaani le jao, hai na?
Lekin tum is baat se pehlay hi waaqif thay.
Is hi wajah se tum nay apni behan ko jaanay diya.
Tum apna faisla kar chukay ho.
Waheen kharay hojao!
Tum kaisa mehsus kar rahay ho?
Aisa ke jaisay main aik telephone risaalay se pitt'tay pitt'tay mar jaata.
Dou pasliyaan tooti hain aur phaipra zakhmi huwa hai.
Kuch dinoun keliye tumhein aaraam karna parega, Roy.
Mafroor honay mein aik yehi achi baat hai.
Main aur kaheen jaa bhi nahi sakta.
Anatoly kaisa hai?
SCPD ki wajah se mujhe nikalna para tha. Diaz ka kya bana?
Mujhe bhi nikalna para tha.
Quentin aur Dinah ki SCPD se mutaaliq tafteesh kahan tak pohanchi?
Woh us par kaam kar rahay hain.
Main aik waqeel tou nahi, lekin is baat ka kya asar parega
agar hukumat ka eham gawah unkay tahafuz mein honay kay bajaye humaray paas hai?
Jitna tum soch rahi ho utna masla nahi hoga.
Woh log gawaahi mein chhair chhaar
aur rukaawat ko ilzaamaat ki lambi fehrist mein shaamil kar dengay.
Sonay par suhaaga.
Hum nay ye sab Thea ki khaatir kiya.
Aur Roy ki khaatir bhi.
Main tum dounon mein se kisi kay bhi khaatir aisa kar leta.
Meray abbu so rahay hain.
Main tum se milnay aaya tha.
Acha.
Tum nay humein phanswaaya nahi tha.
Aray, Ollie, tum tou hairaan huwe lagtay ho.
Tou main tumhara shukriya adaa karnay aaya hun.
Aur abhi bhi yaqeen nahi hota tumhein.
Tum Laurel nahi ho.
Humari Laurel nahi ho.
Aur ye baat sahafiyon ko bolnay se...
Nahi. Us se tum wesi nahi ban sakti.
Tum sahi keh rahay ho. Main nahi hun Laurel.
Lekin main koshish kar rahi hun.
Aur main koyi waaday nahi kar sakti. Main jo hun, woh hun,
lekin main koshish zarur kar sakti hun agar tum mujhe moqa do tou.
Haan, ye munsifaana baat lagti hai.
Kya tum yahan ruk rahi ho?
Quentin nay...
Meray abbu nay apna sofa mujhe pesh kiya tha.
Mujhe pata hai ke unka nazariya "Laurel Lance ko bachao" ka hai tou...
Haan.
Main jaiza lenay aata rahunga.
Mujhe intezaar rahega.
DIAZ Acha kaam kiya.
Ghar aakar kitna acha laga hai.
Bohat acha.
Pichhlay teen saalon se main laal-baigon kay sath soya karta tha.
Mujhe aisa lagta hai ke mujhe tumharay sath hona chaahiye tha.
Kya ye baat hairaan-kun hai ya aik gumaan hai?
Mujhe pata hai ke jab aakhri martaba milay thay tou main nay kaha tha ke humein...
Ustaad. Mujhe Ra's Al Ghul kay waaris ka pata lag gaya hai.